1α. ΝΟΜΟΣ 5897 της 25/31 Οκτ. 1933 (ΦΕΚ Α΄ 338)  Περί εθελοντών Αεροπορίας, ελαττώσεως της θητείας στρατευσίμων κλπ. Άρθρ.1-2.(Κατηργήθησαν υπό του Α.Ν. 703/ 1937).  Άρθρ.3-4.(Τροποποιούνται τα άρθρ. 47 και 74 του Νόμ. 5121/1931). Άρθρ.5.-(Κατηργήθη δια του άρθρ. 18 Α.Ν. 1533/ 1950).  Άρθρ.6.-Εις τους διαγωνισμούς δια την κατάταξιν εις την Αεροπορίαν και εισαγωγήν εις τας υπό των αρθρ. 2. 18, 24, 25, 26, 27, 28, 32, 35 του 5123 Νόμου, προβλεπομένας σχολάς, δύνανται να μετάσχωσι και μη ιδιώται εφ’ όσον κέκτηνται τα υπό των σχετικών Νόμων και Δ/των προβλεπόμενα προσόντα. Νέοι ομογενείς ανεξαρτήτως υπηκοότητος, καταγόμενοι εκ μερών ορισθησομένων δια Π.Δ/τος έχοντες τα λοιπά προβλεπόμενα προσόντα, δύνανται να μετάσχωσι των διαγωνισμών των ανωτέρω Σχολών. Η ισχύς της διατάξεως ταύτης άρχεται από 1ης Αυγ. 1933 Άρθρ.7.-Εις την Σχολήν Αεροπορίας εισάγονται καθ’ υπέρβασιν του αριθμού μόνον υιοί ή αδελφοί θανόντων αξιωματικών ή οπλιτών λόγω αεροπορικού ατυχήματος, εφ’ όσον έχοντες τα απαιτούμενα προσόντα επέτυχον εις τον σχετικόν διαγωνισμόν και δεν περιλαμβάνονται εντός του καθορισθέντος δια της προκηρύξεως αριθμού των εισακτέων. Οι ούτω εισαγόμενοι δεν δύνανται να υπερβούν το 10% του ορισθέντος δια της προκηρύξεως αριθμού εισακτέων λαμβανομένων κατά σειράν επιτυχίας εάν δε εκ του υπολογισμού τούτου προκύπτει κλάσμα ίσον προς το ήμισυ της Μονάδος ή και πλέον, καταλογίζεται υπέρ της εισαγωγής του ατόμου. Η ισχύς των άρθρ. 6 και 7 δέον να εξετασθή εν συνδυασμώ προς τα άρθρ. 1 Ν.Δ. 3537/1956 (τόμ. 38 σελ. 273) και άρθρ. 19-21 Β.Δ. 8/30 Μαρτ. 1957 (τόμ. 38 σελ. 284). Άρθρ.8.-(Αντικαθίσταται το άρθρ. 50 του Νόμ. 5124/1931). Άρθρ.9.-(Κατηργήθη δια του Α.Ν. 703/1937).   